**Organizačný poriadok Asociácie včelárov Slovenska**

**Článok 1.**

**Základné ustanovenia**

# 1.1 Organizačný poriadok

Organizačný poriadok Asociácie včelárov Slovenska určuje a stanovuje práva a povinnosti členov AVS , kompetencie, zodpovednosť a povinnosti jednotlivých organizačných zložiek a funkcionárov. OP je záväzný pre všetkých členov a funkcionárov AVS. Na ZO sa OP v zmysle Stanov vzťahuje primerane.

# 1.2. Základné údaje

Tento organizačný poriadok schválil 2. Snem Asociácie včelárov Slovenska, Hrdinov

266,027 44 Tvrdošín, dňa 17.2.2019. V zmysle Stanov môže zmeny v OP vykonávať Rada.

# 1.3. Skratky orgánov a dokumentov AVS

**AVS** – Asociácia včelárov Slovenska **Snem** – Snem AVS

**ČS** – členská schôdza ZO AVS

**ZO** – Základná organizácia AVS

**Rada** – Rada ZO AVS

**Predsedníctvo** – Predsedníctvo Rady ZO AVS

**Výbor ZO** – Výbor ZO AVS

**UKRK** – Ústredná kontrolná a revízna komisia AVS

**KRK ZO** - Kontrolná a revízna komisia ZO AVS

**Stanovy –** Stanovy AVS

**OP** - Organizačný poriadok

**RVP** – Rokovací a volebný poriadok AVS

**PH** – Pravidlá hospodárenia

**Článok 2.**

**Pôsobnosť a vzťahy orgánov AVS**

# 2.1. Orgány AVS

1. Snem AVS.
2. Rada základných organizácii AVS (ďalej len Rada ).
3. Predsedníctvo Rady tvorí predseda, tajomník, hospodár.
4. Ústredná kontrolná a revízna komisia AVS
5. Členská schôdza ZO AVS.
6. Výbor ZO AVS.
7. Kontrolná a revízna komisia ZO AVS

**2.1.1. Snem AVS:**

Snem AVS je najvyšší orgán AVS. Kompetencie Snemu sú určené v Stanovách AVS. Rada, Predsedníctvo, UKRK, ZO a jej orgány sú mu podriadené.

## 2.1.2. Rada AVS

###  2.1.2.1. Kompetencie a povinnosti Rady AVS

1. Rada je zložená zo zástupcov ZO, ktorých deleguje CS ZO, alebo Výbor ZO.

Orgány ZO môžu svojho zástupcu kedykoľvek vymeniť.

1. Počet hlasov ZO pri hlasovaní v Rade sa dokladá výpisom počtu členov ZO podľa evidencie v CEHZ deň pred zasadnutím Rady.
2. Kompetencie a povinnosti Rady sú určené v Stanovách AVS.
3. Rada riadi činnosť AVS v období medzi zasadnutiami Snemu a je povinná zabezpečiť dostupnosť informácií o činnosti a hospodárení AVS pre všetkých svojich členov.
4. Stanoví hlavné smerovanie AVS a úlohy rozvoja AVS s výhľadom 2 – 5 rokov.
5. Prerokuje výsledok hospodárenia AVS za predchádzajúce obdobie.
6. Spracuje a schváli Návrh Plánu práce a Návrh rozpočtu AVS na Včelársky rok.
7. Spracuje a schváli pripomienky k NP rozvoja ... od členov ZO AVS.
8. Prerokuje a schvaľuje vnútorné predpisy AVS – Návrhy a doplnky ( Stanovy , Rokovací, Volebný a Organizačný poriadok ) a spracuje odporúčanie Snemu.
9. Rieši podané návrhy od členov Rady , ÚKRK a od členov ZO.
10. Prerokováva a schvaľuje všetky materiály , ktoré budú predmetom rokovania Snemu.
11. Zasadnutie Rady organizovať minimálne 2x za rok / November–príprava Snemu, Apríl spracovanie Plánu práce , požiadavky na Dotácie / .
12. Zasadnutie Rady sa môže uskutočniť pri žiadosti UKRK, alebo žiadosti o zvolanie zasadnutia minimálne 1/5 členov AVS.
13. Zodpovedá za rozvoj a propagáciu AVS na verejnosti.
14. Zodpovedá za rozvoj medzinárodnej spolupráce včelárskych organizácií.
15. V prípade zásadných opatrení pre činnosť AVS, ktoré predseda musí urobiť, prerokuje tieto opatrenia s predsedníctvom AVS a Radou ZO AVS a konečné rozhodnutie je výsledkom platného hlasovania nadpolovičnou väčšinou a výsledok tohto hlasovania je pre predsedu záväzný

r. Rada si pri rokovaní zvolí svojho predsedajúceho z prítomných

### 2.1.2.2. Vzťahy medzi orgánmi AVS a orgánmi ZO

1. ZO je samostatný právny subjekt.
2. Organizačne je ZO podriadená Predsedníctvu a Rade.
3. Predsedníctvo, Rada a UKRK metodicky usmerňujú činnosť ZO a jej orgánov.
4. Kontaktnou osobou pre konzultácie s orgánmi ZO je tajomník AVS.

## 2.1.3. Predsedníctvo

1. Je výkonný orgán Rady a je mu podriadený.
2. Zabezpečuje plnenie úloh, ktoré mu ukladá Plán práce a uznesenia Rady.
3. Zastupuje AVS v období medzi zasadnutiami Rady.
4. Pripravuje dokumentáciu na rokovania Rady.
5. Zastupuje AVS na rokovaniach so štátnymi orgánmi a partnerskými organizáciami.
6. Zodpovedá za rozvoj a propagáciu AVS na verejnosti,

### 2.1.3.1 Predseda

1. Je štatutárny zástupca AVS a jedná v jej mene.
2. Zastupuje AVS na rokovaniach so štátnymi orgánmi a partnerskými organizáciami.
3. Reprezentuje AVS na spoločenských podujatiach.
4. Koordinuje a riadi činnosť Predsedníctva a poveruje člena predsedníctva zastupovaním.
5. Pripravuje dokumentáciu na rokovania so štátnymi orgánmi.
6. Má dispozičné právo k zriadenému účtu AVS , za ktoré nesie osobnú hmotnú zodpovednosť.
7. Zvoláva zasadnutia Rady a na jej rokovania prizýva predsedu, alebo člena ÚKRK.
8. Podpisuje všetky schválené dokumenty a zmluvy pre prácu AVS.
9. Prerokuje s Radou opatrenia a rozhodnutia dôležité pre činnosť AVS v prípade ich prijatia Radou.
10. Predseda Predsedníctva vedie rokovanie Rady, alebo ním poveruje svojho zástupcu.
11. Zodpovedá za propagáciu a rozvoj AVS na verejnosti.
12. Zodpovedá za rozvoj národnej a medzinárodnej spolupráce včelárskych organizácií.

### 2.1.3.2 Tajomník

1. Je podriadený predsedovi AVS.
2. Archivuje dokumentáciu Rady a Snemu.
3. Pripravuje dokumentáciu na rokovania Rady a Snemu.
4. Pripravuje návrhy interných predpisov a návrhy na ich zmenu.
5. Eviduje členov podľa CEHZ, je kontaktnou osobou s orgánmi ZO.
6. Organizačne a materiálne zabezpečuje rokovania Rady a Snemu.
7. V prípade neschopnosti predsedu AVS vykonávať svoju funkciu pre nemoc / vzdanie sa funkcie / zastupuje predsedu v plnom rozsahu jeho kompetencií do doby jeho uzdravenia / zvolenia /.
8. .Zabezpečuje priame vzťahy s orgánmi ZO.
9. Spolupracuje so ZO pri zabezpečovaní a organizovaní výstavných akcií a zabezpečovaní propagačných materiálov.
10. Podieľa sa na spracovaní hlavných dokumentov pre rokovanie orgánov AVS a Snem AVS a ich organizačné a materiálne zabezpečenie.
11. Zodpovedá za webové sídlo AVS - propagáciu a rozvoj AVS na verejnosti.
12. Spolupracuje so ZO AVS pri propagácii propagačných a výstavných akcií na webovom sídle AVS.

### 2.1.3.3. Hospodár

1. Je podriadený predsedovi AVS.
2. Zodpovedá za správu majetku AVS a účtovníctvo, vedie jeho evidenciu, spracúva raz ročne Správu o majetku AVS a predkladá na rokovanie Rady.
3. Vykonáva všetky činnosti súvisiace s administrovaním dotačnej agendy štátu a EÚ.
4. Spracováva správu o použití dotačných prostriedkov
5. Podieľa sa na spracovaní hlavných dokumentov pre rokovanie orgánov AVS a Snem AVS a ich organizačné a materiálne zabezpečenie.

**Článok 3**

**Ústredná kontrolná revízna komisia AVS**

Činnosť UKRK sa riadi článkom XI Stanov

**Článok 4.**

**Odborné a pomocné komisie**

 Odborné a pomocné komisie AVS zriaďuje Rada AVS podľa potreby

**Článok 5.**

**Organizačná štruktúra AVS**

Organizačná štruktúra Asociácie včelárov Slovenska je tvorená organizačnými jednotkami (Základné organizácie AVS), ktoré tvoria samostatné subjekty tohto združenia, so samostatným hospodárením a vlastnou organizačnou štruktúrou. Organizačná štruktúra každej ZO AVS je prispôsobená individuálnym podmienkam ZO AVS, pričom Rada rešpektuje autonómnosť a právnu subjektivitu každej ZO.

 Schéma organizačnej štruktúry AVS - Príloha č. 1.

**Článok 6.**

**Záverečné ustanovenia**

1.Organizačný poriadok AVS je otvorený dokument, ktorý sa aj v budúcnosti, vzhľadom na zmeny v legislatívnych zákonoch SR, územno-správnom členení SR, ako aj na možné zmeny v organizovanosti včelárov , potreby členov AVS bude možné doplňovať, upravovať a novelizovať prostredníctvom novelizácie a úpravy Stanov AVS.

Obsah a systém Organizačného poriadku AVS a Schéma organizačnej štruktúry AVS vychádza zo súčasných platných Stanov AVS a počtu ZO AVS.

2. Tento Organizačný poriadok nadobúda právoplatnosť po jeho schválení na Sneme AVS, ktorý sa uskutočnil v Ružomberku dňa 17.februára 2019

V Haliči 26.10.2019 ..................................................................

 predseda Rady AVS

# Prílohy

Príloha č. 1: Organizačná schéma.

Príloha č. 2: Zásady hospodárenia.